รูปแบบการช้อปปิ้งที่เป็น Blur the Line คืออะไร
a. การเดินช้อปโดยไม่มีเส้นแบ่งในศูนย์การค้าระหว่างส่วนที่เป็นช้อปปิ้งมอลล์กับดีพาร์ตเมนต์สโตร์
b. การสลับขั้วค้าปลีกกันที่ผู้ประกอบการค้าปลีกจะรับบทบาทเป็นซัพพลายเออร์ในการหาสินค้ามาขายในร้านค้าปลีกของตัวเอง และซัพพลายเออร์จะพลิกมารับบทเป็นร้านค้าปลีก
c. การที่นักช้อปสามารถซื้อสินค้าจากที่ไหนก็ได้ ในทุกที่ ทุกเวลา ผ่านทางแพลตฟอร์มอีคอมเมิร์ซ
d. การเข้ามาทรงอิทธิพลของค้าปลีกออนไลน์
คำตอบที่ถูกต้องคือ a.  เนื่องจาก รูปแบบการช้อปปิ้งที่เป็น Blur the Line คือ การเดินช้อปโดยไม่มีเส้นแบ่งในศูนย์การค้าระหว่างส่วนที่เป็นช้อปปิ้งมอลล์กับดีพาร์ตเมนต์สโตร์ ทำให้การดีไซน์ศูนย์การค้า ต้องทำให้พวกเขารู้สึกว่า สามารถเดินได้โดยไม่ต้องสะดุดเส้นแบ่งของทั้ง 2 ส่วนที่ว่านี้

รูปแบบของการช้อปที่ Blur the Line นี้ ในบางครั้ง ลูกค้าต้องการที่จะทำอะไรพร้อมๆ กันในทีเดียว เช่น การดูหนังสือ และกินกาแฟ หรือการต้องการให้สินค้าที่เกี่ยวข้องต่างๆ ถูกนำมาจัดไว้ในพื้นที่เดียวกัน เช่น แผนสินค้าสตรี ไม่จำเป็นต้องแยกสินค้าที่เป็นสปอร์ตออกจากส่วนอื่นๆ เป็นต้น ทำให้ได้เห็นการนำร้านกาแฟมาใส่ไว้ในช้อป หรือการดิสเพลย์สินค้าที่ตอบโจทย์ไลฟ์สไตล์ แม้จะเป็นสินค้าคนละ Category แต่ก็ถูกจัดวางไว้ในส่วนเดียวกัน          

เรื่องของ Blur the Line นี้ เกิดขึ้นมาระยะเวลาหนึ่งแล้ว หากมองย้อนหลังในการปรับโฉมของศูนย์การค้าสยามดิสคัฟเวอรี่ ก็หยิบเอาเรื่องนี้เข้ามาเป็นแกนหลักในการปรับเปลี่ยน โดยปรับรูปแบบของการดีไซน์ภายในศูนย์ไม่ให้มีเส้นแบ่งของช็อปหรือร้านค้าต่างๆ เพื่อเข้ามาช่วยตอบโจทย์นักช้อปรุ่นใหม่ที่ต้องการอิสระในการเดินช้อปในศูนย์การค้า

Blur the Line มาแรงอีกครั้ง เพราะมีการนำรูปแบบการนำเสนอดังกล่าวไปปรับใช้กับร้านค้าปลีกหลายๆ แห่ง รวมถึงการปรับโฉมของเซ็นทรัลเวิลด์ ที่ใช้รูปแบบดังกล่าว ซึ่งแน่นอนว่า ทั้งหมดเกิดจากการกระตุ้นของนักช้อปที่ต้องการประสบการณ์ใหม่ๆ จากการช้อปปิ้ง